[D]omino et illustri viro Gerardo comite et uxore eius Berta quarundam rerum nostrarum emptoribus. Ego in dei nomine Roclinus et coniux mea Teutildis earundem venditores, conventione quam adinvicem super ipsa venditione habuimus gratanter accepta, obtata vobis damus et oblata accipimus. Vendimus itaque vobis res nostras que sunt site in comitatu Avalense et agro Dorniacense vel in ipsa villa Dorniciaco, que sita est super fluvium Ismantiae, seu in eiusdem territorio. Quicquid igitur rex Karolus dominus meus per suum preceptum inibi alacriter michi donavit et propria manu roboratum tradidit, totum vobis distrahendo concedimus. Mansum etiam Aiverti in Villerit villa, alium mansum in alio Dorneciaco qui est super Ionam fluvium. Pheos nempe CCC-tis libris adpreciatos accipientes a vobis, etiam dictas res nostras in vestram tradimus potestatem, in predicta scilicet Dorneciaco mansum indominicatum cum domibus et aedificiis ac sponso atque farinario ad ipsum pertinentibus. Condominias etiam et vineas ac prata atque terras indominicatas vel silvas dominationi vel potestati nichilominus tradendo subdimus vestrae. Alios quoque XVII mansos et dimidium ibidem, id est in eodem Dorniacense territorio, sed in Cirsiaco villa dimidium mansum cum suis adiacentiis et pertinentiis tam in servis quam in ancillis vel mancipiis, terras etiam cultas et incultas, vineas, silvas, prata, aquas aquarum que discursus vel quantumcumque ad predictos mansos aspicere videtur, totum usque in exquisitum et exquirendum sine alicuius retinaculo a nostro iure transferimus et in vestrum fundimus. Ad proprium igitur arbitrium et liberam voluntatem ab hodierna die et deinceps habeatis quecumque hic prelibata nominavimus, sicuti in precepto domni Karoli scripta inveniuntur, ut quicquid ex eis facere placuerit, nullo contradicente faciatis. Siquis vero de heredibus nostris contra huius venditionis cartam venire aut calunniam illi inferre presumpserit; seu quislibet alius, quod usurpare voluit duplum restituat et LX-ta libras auri vobis coactus exolvat. Signum Roclini. Signum Teultildis uxoris eius. Signum Leutboldi. Signum Aiverti. Sinum Gerardi. Signum Hugonis. Signum Berengarii. Signum Ardradi. Signum Bodonis. Signum Fulcradi. Signum Conradi. Signum Ardulfi. Signum Ragenoldi. Signum Baldricis. Signum Wlfardi. Signum Wlframni. Signum Amalberti. Signum Wlferi. Signum Remigeri. Signum Teotardi. Ansuerus rogatus scripsit et subscripsit. Datavi in mense Augusto, anno XIII regnante Karolo rege.